"பந்தேரா லியோ."
- ஜேன்? - சொல்.
உன்னிடம் ஒரு முக்கியமான கேள்வி கேட்க வேண்டும்.
கேள்.
இந்த உலகில் இருக்கும் ஒரு விலங்காக இருக்க முடியும் என்றால், எதுவாக இருப்பாய்?
- தாவரமாக இருக்கலாமா? - "விலங்கு" என்றேன்.
மீனாக இருக்கலாமா?
அது நிலத்தில் வாழ வேண்டும்.
- அது அழிந்து போயிருக்கலாமா? - இல்லை.
இந்தக் கேள்வி அவ்வளவு கடினமானதா?
சிங்கம். இல்லை, யானை. ஒட்டகச்சிவிங்கி.
பொறு, ஒரு செல் உயிரியாக இருக்கலாமா?
- விலங்கு. - சிங்கம்.
இன்று நாம் அதைத் தேடுவதால் நீ அதைத் தேர்ந்தெடுத்தாயா?
ஆம். என் மனதை மாற்றிக்கொண்டேன்.
சிங்கம். பெண் சிங்கம்.
அவை அந்த அளவிற்கு வேறுபட்டவையா?
நீ விளையாடுகிறாய்தானே?
பெண் சிங்கங்களுக்கு பிடரி இருக்காது, அவை குட்டிகளைப் பராமரிக்கும்,
கிட்டத்தட்ட எப்போதும் வேட்டையாடுவதும் அதுதான்.
ஆண் சிங்கங்கள் என்ன செய்யும்?
பெண் சிங்கங்கள் கொல்வதைச் சாப்பிடும்.
அப்படியென்றால் நான் ஆண் சிங்கமாக இருந்துவிடுகிறேன். எளிதான வேலையாக இருக்கிறது.
என்ன பார்க்கிறாய்? நான் நன்றாக சாப்பிடுவேன்.
பெண் சிங்கங்கள்… வேட்டையாடுவதை சாப்பிடுவதற்காக மட்டுமே ஆண் சிங்கங்கள் இருந்தால்,
பெண் சிங்கங்கள் ஏன் அவற்றை தங்களோடு இருக்க அனுமதிக்கின்றன?
அதைக் கண்டுபிடிக்கத்தான் இங்கே இருக்கிறோம்.
உலகில் வாழும் பூனை இனங்களிலேயே சிங்கங்கள் மட்டும்தான் பொதுவாக ஒரு ஆண் சிங்கம்,
சில பெண் சிங்கங்கள், அழகான குட்டிகளுடன் கூட்டமாக வாழ்கின்றன.
"ஏன்?" என்பதுதான் கேள்வி.
கிரேபியர்டுக்கு என்ன ஆனது?
அதைவிட நல்ல கேள்வி: கிரேபியர்டை எது கடிக்க முயற்சிக்கிறது?
பெண் சிங்கம்.
ஓடு, கிரேபியர்ட்.
- அதனால் தப்பிக்க முடியாது. - ஆம், முடியாதுதான். சீட் பெல்ட்டை மாட்டு.
கரடுமுரடாக இருக்கிறது.
எனக்கு ஏதோ நல்லதாகத் தோன்றவில்லை.
பொறு. கிட்டத்தட்ட நெருங்கிவிட்டோம்.
இன்னும் மோசமாக இருக்கிறது.
என்ன செய்கிறீர்கள்?
கிரேபியர்டை சாப்பிடப்படாமல் காப்பாற்ற முயற்சிக்கிறேன்.
- நீ என்ன செய்துகொண்டிருக்க வேண்டும்? - ஓய்வெடுக்க வேண்டும்.
தூங்கு, செல்லம்.
நீ நன்றாக ஓய்வெடுக்கவில்லை என்றால் உனக்கு ஜலதோஷம் குணமாகாது.
காடுகளில் 23,000 பந்தேரா லியோக்கள் மட்டுமே மீதமிருப்பதால் ஓய்வெடுக்க முடியாது.
சிங்கங்களின் அறிவியல் பெயர்.
- ஹாய், ஜேன். - ஹாய், திரு. டோல்மி.
நீ என்னை கெவின் என்றே அழைக்கலாம்.
விஷயங்கள் இவ்வளவு தீவிரமாக இருக்கும்போது இல்லை, திரு. டோல்மி.
ஒவ்வொரு ஆண்டும் சிங்கங்களின் எண்ணிக்கை குறைகிறது.
அவற்றைப் புரிந்துகொள்ளக் கற்றுக்கொண்டால் மட்டுமே அவற்றின் எண்ணிக்கை குறைவதை நிறுத்த முடியும்.
- "புரிந்துகொண்டால் மட்டுமே, அக்கறை காட்டுவோம்." - "…அக்கறை காட்டுவோம்."
- "அக்கறை காட்டினால் மட்டுமே, நாம்…" - "அக்கறை காட்டினால் மட்டுமே, நாம்…"
இந்த சிங்கக் குட்டிக்கு கொஞ்சம் ஓய்வு தேவை.
குட்டி சிங்கத்தை சிங்கக் குட்டி என்று அழைப்பார்கள்.
இந்த சிங்கக் குட்டிக்கு ஓய்வு தேவை, எனவே அது காத்திருக்க வேண்டும்.
ஆனால் சிங்கங்களுக்கு காத்திருக்க நேரமில்லை.
திரு. டோல்மி? டேவிட்? கெவின்? திரு. டேவிட்டின் அப்பா?
இன்னும் உன்னை வேட்டையாடுகிறது.
அதாவது, அது இன்னும் உன்னை வேட்டையாடுகிறது.
இது நம் வேலையை முடிக்க ஒரு வாய்ப்பை கொடுக்கிறது. இங்கேயே காத்திரு.
இப்போது, நாங்கள் கொடுக்கும் விலைகளின் மீது
சந்தையின் தாக்கம் எப்பொழுதும் இருக்கும்.
ஜேன்?
அம்மா, உங்கள் உதவி தேவை.
மிகவும் வருந்துகிறேன். இதோ வந்து விடுகிறேன்.
இது நிஜ பிரச்சனையா அல்லது விலங்கை காப்பாற்றும் வேலையா?
ஒரு நிஜமான விலங்கை காப்பாற்றும் வேலை.
இப்போது முடியாது.
நாம் எங்கே விட்டோம்?
வீட்டுச் சந்தையில் தேவை குறைவது அதிகரிப்பதை…
அம்மா, இது முக்கியம்.
அது 0.25 அல்லது 0.5 அடிப்படை புள்ளிகள்
- அதிகரிப்பைக் குறிக்கலாம். - அம்மா. அம்மா, தயவுசெய்து.
இப்போது, எதிர்மறைத் தன்மையை மட்டுப்படுத்த பல வழிகள் இருக்கின்றன…
உங்களுக்குப் பின்னால் யாரோ இருக்கிறார்கள்.
என்னை மன்னித்துவிடுங்கள். கொஞ்சம் காத்திருக்கிறீர்களா?
தாராளமாக.
ஜேன், இப்போது வேலை செய்கிறேன்.
நானும்தான் உலகைக் காப்பாற்றும் வேலையில் இருக்கிறேன்.
பூனை இனங்களில் சிங்கங்கள் மட்டும் ஏன் ஒன்றாக வாழுகின்றன என்பதை கண்டுபிடிக்க முயற்சிக்கிறேன்.
வாழ்த்துகள்.
கிரேபியர்டை சாப்பிட இரண்டு பெண் சிங்கங்கள் ஒன்றாக வேலை செய்வதை பார்த்தேன்.
எங்கள் வேலையை முடிக்க, எனக்கு உங்கள் உதவி தேவை.
- டேவிட் எங்கே? - இன்னும் குணமாகவில்லை.
மில்லி?
ஆறு வயது சிறுமிக்கு இது மிகவும் ஆபத்தானது.
ஜேன், நான் வேலை செய்ய வேண்டும். எனக்கு இப்போது விளையாட நேரம் இல்லை.
கிரேபியர்ட்.
அதற்காக மிகவும் வருந்துகிறேன்.
கிரேபியர்ட்.
ஜேன்.
டேவிட்.
நான் சிறுநீர் கழிக்க வேண்டும்.
சரி.
என் மகனும் சிறுவயதில் அப்படித்தான் இருந்தான்.
எப்போதும் டைனோசர்களை துரத்திக்கொண்டே ஓடுவான்.
இப்போது என்ன செய்கிறார்?
தொல்லியல் ஆராய்ச்சியாளராக இருக்கிறான்.
சிலரது விருப்பங்கள் மாறாது.
எத்தனை முறை டைனோசராக நடித்து அவனை துரத்தியிருக்கிறேன் என்று சொல்லவே முடியாது.
ஜேன் அழிந்து வரும் விலங்குகளைப் பற்றி பேசுவாள். அவற்றின் அறிவியல் பெயர்களைப் பட்டியலிடுவாள்.
உண்மையைச் சொன்னால், அவற்றில் பாதியை கூட என்னால் உச்சரிக்க முடியாது.
பந்தேரா லியோ, அதை விட்டுவிடு.
கிரேபியர்ட், கீழே குதி!
பெண் சிங்கங்கள் கொன்று கொண்டுவருவதைத்தான் ஆண் சிங்கம் சாப்பிடும் என்பது தெரியுமா?
எனக்குத் தெரியாது.
ஆண் சிங்கங்களின் வேலை சாப்பிடுவது மட்டும்தான் என்றால், பெண் சிங்கங்கள் ஏன் ஆண் சிங்கத்தை
தங்கவிடுகின்றன என்று நினைக்கிறீர்கள்?
ஒருவேளை ஆண் சிங்கம் வேறு வழிகளில் உதவலாம்.
கழிவறைக்குப் போ. சீக்கிரம்.
அது படுக்கையிலிருந்து குதித்துவிட்டது.
நாங்கள் உன்னைக் காப்பாற்ற முயற்சிக்கிறோம்.
ஜேன், டேவிட் பேசுகிறேன், உன் பால்கனியில் பெண் சிங்கமொன்று இருக்கிறது.
டேவிட், அங்கே எதுவும் பிரச்சினையில்லையே?
நன்றாக இருக்கிறேன். இன்னும் சிறுநீர் கழிக்கிறேன்.
ஜேன், நீ நலமா?
ஜேன்? ஜேன்!
என்னிடம் தாவு.
அவளது விளையாட்டு கட்டுப்பாடில்லாமல் போகிறது.
இப்போதே தாவு, கிரேபியர்ட்.
- ஜேன். - அம்மா,
இப்போது நடந்ததை நீங்கள் நம்பமாட்டீர்கள்.
தொந்தரவு செய்யாதே என்று சொன்ன பிறகும் நீ என்னை தொந்தரவு செய்து,
இப்போது என் வேலை நேரம் நீட்டிக்கப்பட்டதையா?
ஆம், ஆனால் அது என் தவறு இல்லை. ஒரு பெண் சிங்கம் கிரேபியர்ட்டைத் தாக்கியது.
சரி. சரி, வெளியே போய் விளையாடு.
நாங்கள் விளையாடவில்லை. வெளியேதான் இன்னொரு பெண் சிங்கம் இருக்கிறது.
பெண் சிங்கங்கள் தங்கள் குடும்பத்துடன் இணைந்து வேலை செய்கின்றன.
நான் என் குடும்பத்தோடு இணைந்து வேலை செய்ய வேண்டும்.
நீ இன்னும் மோசமானதை எதிர்கொண்டிருக்கிறாய். உறுதியாக பிழைத்துக்கொள்வாய்.
ஆனால் சிங்கங்கள் பிழைக்காமல் போகலாம்.
நம்முடைய எண்ணிக்கை அதிகரிப்பதால், ஒவ்வொரு வருடமும் அவற்றின் எண்ணிக்கை குறைகிறது.
அம்மா, அவற்றின் வாழ்விடங்களில் இருந்து அவற்றை துரத்துகிறோம்.
- ஒருவேளை நீ அவற்றுக்கு புதிய வீட்டைத் தேடலாம். - அவை போவதற்கு எந்த இடமும் இல்லை.
சீக்கிரத்தில் ஒரு நாள், அவை முழுவதுமாக அழிந்துவிடும்.
- அம்மா, சிங்கங்கள் இல்லாததை யோசிக்க முடியுமா? - இப்போது, என்னால் கற்பனை செய்ய முடிவதெல்லாம்
இவ்வளவு நேரம் காக்க வைத்ததற்காக நான் எவ்வளவு மோசமானவள் என திருமதி. ஜோசப் நினைப்பார்,
உன் அறை எவ்வளவு அலங்கோலமாக இருக்கப் போகிறது என்பதும்தான்.
நாம் விளையாடுகிறோம் என்று நினைக்கிறார்,
ஆனால் நாம் எதுவும் செய்யவில்லை என்றால், நிஜமாகவே சிங்கங்கள் காணாமல் போய்விடும்.
ஆனால் சிங்கங்கள் ஏன் ஒன்றாக வாழ்கின்றன என்பதைக் கண்டுபிடிக்கப் போகிறோம் என்றால் நமக்கு உதவி தேவை.
என்ன? உனக்கு எப்படி…
நல்ல வேலை செய்தாய்.
டேவிட், ஜேன் பேசுகிறேன், ஓவர்.
ஜேன், உனக்கு ஒன்றுமில்லையே.
பெண் சிங்கத்திடம் மாட்டிக்கொண்டாய் என்று நினைத்தேன்.
உன் வாக்கியின் சத்தத்தால் அது திசைதிருப்பப்பட்டு நீ எங்களைக் காப்பாற்றும் வரை, சிக்கி இருந்தோம்.
அப்படியா?
- டேவிட். - முடிக்கப் போகிறேன், அப்பா.
எனக்கு நிறைய நேரம் இல்லை. நான் எப்படி உதவுவது?
என்னை வெளியே சந்திக்க முடியுமா?
இல்லை. நான் ஓய்வெடுக்க வேண்டும் என்று அப்பா சொன்னார்.
ஆனால் என்னால் ஜன்னல் வழியாக பார்க்க முடியும்.
பசிகொண்ட பெண் சிங்கங்களைப் பார்த்தால் உனக்குச் சொல்கிறேன்.
இப்போதைக்கு அது போதும். நன்றி, டேவிட்
என்ன பிரச்சினை, கிரேபியர்ட்?
டேவிட், இவ்வளவு நேரம் சிறுநீர் கழிப்பது மனிதர்களால் சாத்தியமில்லை.
இன்று நிறைய தண்ணீரைக் குடித்துவிட்டேன்.
ஜேன்? ஜேன், நீ நலமா?
ஜேன்!
"எங்களிடம் பணம் இல்லாத காரணத்தினாலும், நான் ஒரு சிறுமியாக இருந்ததினாலும்
ஆப்பிரிக்காவுக்குச் செல்ல வேண்டும் என்ற என் கனவைப் பார்த்து மற்றவர்கள் கேலி செய்தார்களே தவிர
என் அம்மா செய்யவில்லை."
அது ஜேன் குட்டாலின் அம்மாவாக இருக்க வேண்டும்.
மரியா?
உண்மையில் ஆண் சிங்கங்களும் வேட்டையாட உதவுமா?
அதனால்தான் அவை எல்லாமே கூட்டமாக வாழ்கின்றனவா?
அப்படியென்றால் முன்பு ஏன் உன்னை வேட்டையாட அந்த ஆண் சிங்கம் பெண் சிங்கங்களுக்கு உதவவில்லை?
இதில் எந்த அர்த்தமும் இல்லை.
நாம் எதையோ தவறவிடுகிறோம்.
நிச்சயமாக அவை ஒன்றாக வேலை செய்வது போல தெரிகிறது.
ஓடு!
சீக்கிரம்.
நம் வேலையையாவது முடித்துவிட்டோம்.
ஒன்றாக வேட்டையாடுவதால்தான் பூனை இனங்களிலேயே சிங்கங்கள் மட்டும் ஒன்றாக வாழ்கின்றன.
மிகவும் வெற்றிகரமாகவும்தான்.
உண்மையில், அவ்வளவு வெற்றிகரமாக இல்லாமல் இருக்கலாம்.
என்னை மன்னித்துவிடுங்கள்.
மன்னிப்பு கேட்காதீர்கள்.
பல நல்ல, சவாலான நினைவுகளை எனக்கு ஞாபகப்படுத்துகிறீர்கள்.
அம்மாவாக இருப்பது கஷ்டம்தானே?
மிகவும் கஷ்டம்.
ஆனால் நான் அவனுடன் விளையாட வேண்டும் என்று அவன் விரும்பிய அந்த காலங்களை மிஸ் செய்கிறேன்.
அது ஏன் பெண் சிங்கத்தைப் பார்த்து கர்ஜிக்கிறது?
அவை ஒரே குடும்பமாக இல்லாமல் இருக்கலாம்.
கிரேபியர்ட்! நம்முடைய வேலைக்கான தீர்வு கிடைத்திருக்கும்.
ஆம், ஒருவேளை நாம் உணவாகியிருப்போம்.
ஆனாலும், சிங்கங்கள் வேட்டையாட உதவாமல் இருக்கலாம்.
பெண் சிங்கங்கள் வேட்டையாடும்போது அவை தங்கள் குடும்பங்களைப் பாதுகாக்கலாம்.
ஆனால் இப்போது நாம் அவற்றை திரும்ப தேட வேண்டும், பாதுகாப்பாக இருந்துகொண்டு.
பாதுகாப்பான தூரத்திலிருந்து அவற்றைப் பார்ப்போம்.
சிங்கங்களுக்கு தங்கள் குடும்பங்களை வளர்க்க நிறைய இடம் தேவை.
அவற்றைக் கண்டுபிடிக்க நமக்கு கொஞ்சம் உதவி தேவை.
நீ நன்றாக ஓய்வெடுக்கவில்லை என்றால் உனக்கு ஜலதோஷம் குணமாகாது, செல்லம்.
எனக்குத் தெரியும்.
இன்னமும் கொஞ்சம் தும்மல் வருகிறது.
ஓய்வேடு.
நான் ஓய்வெடுக்க வேண்டும்.
- எனக்கு உதவி செய்துகொண்டே ஓய்வேடு. - நல்லது.
- நம் வேலை முடிந்ததா? - இன்னும் இல்லை, ஆனால் நெருங்கிவிட்டோம்.
வேறொரு குடும்பத்தைச் சேர்ந்த இன்னொரு சிங்கத்தைப் பார்த்தோம்,
பெண் சிங்கங்கள் வேட்டையாடும்போது, ஆண் சிங்கங்கள்
தங்கள் குடும்பங்களை பாதுகாக்கின்றனவா என்பதை இப்போது கண்டுபிடிக்க முயற்சிக்கிறோம்.
பாதுகாப்பு VS வேட்டை.
ஆம், நான் இப்போதும் ஆண் சிங்கமாக இருக்கவே விரும்புகிறேன்.
ஆனால் அதை நிரூபிக்கும் முன்பே அவற்றை தொலைத்துவிட்டோம்.
நான் எப்படி உதவுவது?
அவை இரண்டாவது மாடி ஹாலுக்கு வருகிறதா என்று நீ பார்க்க வேண்டும்.
நான் அறையைவிட்டு போவதை அப்பா நிஜமாகவே விரும்பவில்லை.
கவலைப்படாதே. நான் ஏதாவது யோசிக்கிறேன்.
அவற்றைப் பார்த்தால் வாக்கி டாக்கியில் சொல்.
நாங்கள் சிங்கங்களிடமிருந்து தப்பித்து ஓடிவரும்போது என்னுடையது கீழே விழுந்திருக்க வேண்டும்.
உனக்கு எப்படி வாக்கி டாக்கி திரும்ப கிடைத்தது?
அப்பா, குடும்பத்தை விட எதுவும் முக்கியமில்லை என்று சொல்வீர்களே நினைவிருக்கிறதா?
ஆம்.
சிங்கங்களும் அப்படித்தான் உணரும் என்று நினைக்கிறோம்.
சரி.
இப்போது, எங்கள் சிங்க குடும்பங்களுக்கு நம் உதவி தேவை.
என் வாக்கி டாக்கியை திரும்ப எடுத்ததற்கு மன்னித்துவிடுங்கள்.
அதோடு நான் சிறுநீர் கழிக்கவும் இல்லை.
ஆனால் நான் ஓய்வெடுக்கவும் ஜேனுக்கு உதவவும் ஏதாவது வழி இருக்குமா?
என்ன யோசனை வைத்திருக்கிறாய்?
அவை போய்விட்டன, கிரேபியர்ட்.
ஜேன்?
ஜேனின் அம்மா?
டேவிட்.
நீ இங்கே என்ன செய்கிறாய்?
அங்கேயே நில்லுங்கள்.
- பக்கத்தில் வராதீர்கள். - சிங்கங்களா?
இல்லை, உங்களுக்கு ஜலதோஷம் பிடிப்பதை நான் விரும்பவில்லை.
- நீ இங்கே என்ன செய்கிறாய்? - கண்காணித்துக்கொண்டே ஓய்வெடுக்கிறேன்.
- "வெளியே ஓய்வெடுக்கிறேன்." - ஜேனைப் பார்த்தாயா?
அல்லது "கண்காணிக்கிறேன்." இல்லை, "வெளியே ஓய்வெடுக்கிறேனே" நன்றாக இருக்கிறது.
என்ன நடக்கிறது?
மன்னித்துவிடு, உன்னை சிங்கம் என்று நினைத்தேன்.
இங்கே என்ன செய்கிறீர்கள், அம்மா?
என் வேலை முன்கூட்டியே முடிந்தது, அதனால் உன் வேலையில் உனக்கு உதவலாம் என்று நினைத்தேன்.
நிஜமாகவா?
ஆம், நிஜமாகத்தான்.
இல்லை, "சீரியஸாகத்தான் சொல்கிறீர்களா?" என்று கேட்கிறேன். நாங்கள் சும்மா விளையாடுவதில்லை.
உலகை எப்படி காப்பாற்றுவது என்று கண்டுபிடிக்க முயற்சிக்கிறோம்.
எனக்குத் தெரியும்.
நான் சிங்கங்களைக் கண்காணிக்க உதவ விரும்புகிறேன்.
நல்லது. எங்களுக்கு உதவி தேவைதான்.
அவை நம் அப்பார்ட்மெண்டின் நான்கு மாடிகளில் எதில் வேண்டுமாலும் இருக்கலாம்.
கிரேபியர்ட் பேஸ்மெண்டில் தேடு. டேவிட் இரண்டாவது மாடியை கண்காணிப்பான்.
- நான் மூன்றாவதில் தேடுகிறேன். - நான் முதல் மாடியில்.
ஆனால் நாம் எப்படி தொடர்பில் இருப்பது? இரண்டு வாக்கிகள்தான் இருக்கின்றன.
என்னிடம் ஒரு யோசனை இருக்கிறது. உன் அப்பாவிடம் பேசுகிறேன்.
சரி, ஆனால் அங்கேயே இருங்கள். நான் ஏற்கனவே ஜலதோஷத்தை அவருக்குப் பரப்பியிருக்கலாம்.
அப்பா!
பேஸ்மென்டிலும் முதல் மாடியிலும் இல்லை என்று கிரேபியர்ட் சொல்லுகிறது.
ஏதாவது தெரிகிறதா, டேவிட்?
இல்லை, எந்த அறிகுறியும் இல்லை, ஜேன்.
நான் இங்கே காத்திருக்கிறேன், தண்ணீர் குடித்துக்கொண்டே.
உன் அம்மா என்ன சொல்கிறார்?
கேட்கிறேன். ஃபோனுக்கு மாறுகிறேன்.
மூன்றாவது மாடியில் சிங்கங்கள் தெரிகின்றனவா, அம்மா?
இங்கே ஒன்றுமில்லை, கமாண்டர்.
அல்லது பாஸா?
அல்லது கேப்டனா?
வெறும் ஜேன் போதும்.
ஒருவேளை அவை போயிருக்கலாம்.
இங்கு ஆண் சிங்கங்கள் அல்லது பெண் சிங்கங்கள் சுற்றுவதைப் பார்த்தீர்களா?
- இல்லை - இல்லை.
- என்ன கேட்கிறாள்? - எனக்கு எதுவும் தெரியாது.
பொறு, ஏதோ கேட்கிறது.
பொறு, டேவிட். அம்மாவுக்கு ஏதோ கேட்கிறதாம்.
அம்மா, என்ன மாதிரியான சத்தம்?
கர்ஜனை போல, சிங்கத்தின் கர்ஜனை போல.
ஆணா பெண்ணா?
எனக்கு உறுதியாகத் தெரியவில்லை.
அது போல கத்திக் காட்டுங்கள்.
- இல்… நான் விரும்பவில்லை. - அம்மா…
கர்ஜனை!
ஒன்றும் பிரச்சினை இல்லையே?
ஆம். சிங்கங்கள் ஏன் ஒரு கூட்டமாக வாழ்கின்றன என நானும் என் மகளும் கண்டுபிடிக்க முயற்சிக்கிறோம்.
ப்ரைடு.
பெருமைக்காகவா?
சிங்க கூட்டங்களின் பெயர் ப்ரைடு.
சிங்க கூட்டங்களின் பெயர் ப்ரைடு, உங்களுக்கான சிறிய தகவல்.
நன்றி.
அம்மா, அது கண்டிப்பாக சிங்கத்தின் கர்ஜனை போல இருந்தது. கவனமாக இருங்கள்.
இன்னொன்றைக் கேட்டேன்.
கவலைப்படாதீர்கள். உங்களிடம் வருகிறேன்.
நான் அதை நம்பவில்லை.
அது மிகவும் அழகாக இருக்கிறது.
ஆபத்தானதும் கூட.
கிரகத்திலேயே சிங்கங்கள் மிகவும் வெற்றிகரமாக வேட்டையாடும் விலங்குகளில் ஒன்று.
இதுதான் நாம் ஓட வேண்டிய நேரம்!
ஜேன், பெண் சிங்கமும் ஆண் சிங்கமும் தெரிகிறது.
கேட்டது. இன்னொரு சிங்கம் எங்களை துரத்துகிறது.
அதை உன்னிடம் கூட்டி வருகிறோம்.
சீக்கிரம், அம்மா!
இது மிகவும் வேடிக்கையாகவும்…
தீவிரமானதாகவும் இருக்கிறது.
தீவிரமான வேடிக்கையாக.
பாருங்கள், சிங்கம் தன் ப்ரைடை பாதுகாக்கிறது. பெண் சிங்கங்கள் பெரும்பாலும் வேட்டையாடலாம்…
ஆண் சிங்கங்கள் கண்காணித்துக்கொண்டு, மற்ற சிங்கங்களை எதிர்த்துப் போராடும்போது.
டேவிட், நீ இன்று எங்களுக்கு செய்ததைப் போல.
ஆம். நீதான் எங்கள் முக்கிய நபர்.
நன்றாகச் சொன்னீர்கள்.
டேவிட்.
இன்னும் நாற்காலியில்தான் இருக்கிறேன்.
- என்ன செய்கிறாய்? - விலங்குகளை அவற்றின் இயற்கை வாழ்விடங்களில்
பார்ப்பதன் மூலம்தான் வழக்கமாக எங்கள் வேலைகளை முடிப்போம்.
அருமை.
- கிரேபியர்ட் எங்கே? - டேவிட்டுக்கு கடனாக கொடுத்திருக்கிறேன்.
இன்னும் அவனுக்கு உடல்நிலை சரியாகவில்லை.
எனவே, காலி இருக்கை இருக்கிறதா?
ஆம், சரிதான்.
நான் ஓட்டுகிறேன்.
சீட் பெல்ட்டை மாட்டு.
பாருங்கள், அதோ ஒரு ப்ரைடு.
அந்தக் குட்டிகளைப் பார்.
- மிகவும் அழகு. - எப்படி வேட்டையாடுவது என்று கற்றுக்கொள்கின்றன.
கொஞ்சம் அழகு குறைவு.
சிங்கங்கள் பெரும்பாலும் மனிதர்களைப் போன்றவை.
அவை ஒன்றோடொன்று விளையாடிக்கொண்டே கவனித்துக்கொள்ளும் குடும்பமாக வாழ்கின்றன.
சரி, அதாவது நாமும் அவற்றை நன்றாக கவனித்துக்கொள்ள வேண்டும்.
அதேதான்.
என்ன செய்கிறீர்கள்?
நம்முடைய அடுத்த சாகசத்தைத் தேடுகிறேன்.
எனவே, அடுத்து எந்த மிருகத்தைக் காப்பாற்றுவது?
சிறுத்தைகள் அல்லது ஒட்டகச்சிவிங்கிகள் பற்றி நினைத்துக் கொண்டிருந்தேன்.
சிங்கங்களைக் காப்பாற்ற உதவுங்கள்.
சிங்கங்களின் நிபுணர் தன்டிவே ம்வீத்வாவின் அழைப்புக்கு தாமதமாகவில்லை என்று நம்புகிறேன்.
சரியான நேரம்தான்.
- உடம்பு பரவாயில்லையா, டேவிட்? - நன்றாக இருக்கிறேன்.
- கிரேபியர்ட் "ஹாய்" சொல்கிறது. - ஹாய், கிரேபியர்ட்.
இதோ தன்டிவே.
- ஹாய், தன்டிவே. - ஹாய், தன்டிவே.
ஹாய், டேவிட்.
ஹாய், ஜேன். ஹலோ…
- மரியா. - இவர் என் அம்மா.
நேற்று ஒரு சிங்கங்களின் ப்ரைடை கண்டுபிடிக்க உதவினார்.
எவ்வளவு உதவியாக இருந்தேன் என்று தெரியவில்லை. கர்ஜிக்க கற்றுக்கொள்ள வேண்டும்.
நான் இன்னும் பயிற்சி செய்கிறேன். கர்ஜனை!
தன்டிவே, காட்டில் சிங்கத்தின் கர்ஜனையைக் கேட்டது எப்படி இருந்தது?
வார்த்தைகளால் விவரிக்க முடியாத அளவுக்கு.
தெற்கு லுவாங்வா தேசிய பூங்காவிற்குச் சென்றபோது முதன்முதலாக சிங்கங்களின் கர்ஜனையைக் கேட்டேன்.
அது எங்கே என்று காட்டுகிறேன்.
சிங்கத்தின் மீது கண்காணிப்பு சாதனத்தைப் பொறுத்த விரும்பினோம்.
அவை எங்களை பார்த்தவுடன், இப்படி மிகவும் சத்தமாக கர்ஜிக்கத் தொடங்கின.
அது மிகவும் சத்தமாக இருக்கிறது.
சிங்கங்களுடன் வேலை செய்வேன் என்று எனக்கு அப்போதே தோன்றியது.
நாமும் ஒரு டிராக்கரைப் பயன்படுத்தியிருக்கலாம்.
அப்படியென்றால், உங்கள் வேலையில் நீங்கள் என்ன கண்டுபிடித்தீர்கள்?
பெண் சிங்கங்கள் பெரும்பாலும் வேட்டையாடும்போது, ஆண் சிங்கங்கள் ப்ரைடை பாதுகாக்கின்றன.
ஒவ்வொன்றுக்கும் ஒரு வேலை இருக்கிறது.
நல்ல வேலை செய்தீர்கள். பெண் சிங்கங்களும் தங்கள் ப்ரைடை பாதுகாக்க உதவுகின்றன.
ஒன்றாகச் செயல்படுவதுதான் ப்ரைடுக்கு வலிமை தருகிறது.
அதனால்தான் அதே நேரத்தில் பெண் சிங்கங்களோடு குட்டிகளும் இருக்கின்றன.
அம்மாக்கள் ஒன்றாக வேலை செய்வது உதவியாக இருக்கும்.
நீங்கள் சிறுமியாக இருந்தபோது கூட எப்போதும் விலங்குகளுக்கு
- உதவ விரும்பியிருக்கிறீர்களா? - ஆம்.
என் அம்மா தண்ணீர் எடுக்க
ஆற்றுக்கு செல்லும் வழியில் பார்த்த வெவ்வேறு
விலங்குகளைப் பற்றிய கதைகளின் மூலம் எனக்குத் தெரியும்.
ஜேன் குட்டாலைப் பற்றிய புத்தகமும் இருந்தது, அது என்னை மிகவும் உற்சாகப்படுத்தியது.
- எனக்கு ஜேன் குட்டாலைப் பிடிக்கும். - எனக்கு அவரைப் படிக்கும்.
ஒருமுறை அவரை சந்தித்து கூட இருக்கிறேன்.
புத்தகங்களில் கையெழுத்திட்டுக் கொண்டிருந்தார்,
அவர் என்னை எவ்வளவு ஊக்கப்படுத்தினார் என்று அவரிடம் சென்று சொல்ல நினைத்தேன்.
என்னால் பேசவே முடியவில்லை. கண்ணீர் விட்டு அழுதேன்.
நீங்கள் ஜேன் குட்டாலை சந்தித்தீர்களா? ஜேன் குட்டாலையா? அது நம்பமுடியாதது.
நான் அவரை நேரில் சந்தித்தால் என்ன செய்வேன் என்று தெரியவில்லை.
அனேகமாக தன்டிவே செய்ததைத்தான்.
ஒருவேளை நீ சொல்வது சரியாக இருக்கலாம்.
சிங்கங்களைப் போல ஒவ்வொரு மிருகமும் முக்கியமானவை என்பதை ஜேன் குட்டால் நமக்கு நினைவூட்டுகிறார்.
சிங்கங்கள் உணவு சங்கிலியில் உச்சத்தில் இருக்கும் வேட்டையாடும் மிருகம்.
அவை உணவு சங்கிலியின் உச்சியில் இருந்துகொண்டு, நம் சுற்றுச்சூழலில் ஒரு பங்கு வகிக்கின்றன,
எனவே நாம் அவற்றைப் பாதுகாக்க வேண்டும்.
சிங்கங்களை எதில் இருந்து பாதுகாக்க வேண்டும்?
சிங்கங்களுக்கு வாழ்விடமும், உண்பதற்கான இரையும் குறைவாக இருக்கின்றன.
அவை ஆடு போன்ற விலங்குகளைக் கொல்லும்போது விவசாயிகளுடன் மோதலில் ஈடுபடுகின்றன.
இதோ, களத்தில் நான்
சிங்கங்களுடன் எப்படி வாழ்வது என்பதை விவசாயிகளுக்குக் கற்பிக்கிறேன்.
சிங்கங்கள் தங்கள் கால்நடைகளைக் கொல்லாதவாறு பலமான வேலிகளை எப்படி அமைப்பது என்றும்.
இங்கிருந்து உதவ நாங்கள் என்ன செய்யலாம்?
நீங்கள் இன்று கற்றுக்கொண்டதைப் பகிரலாம்.
பல மக்கள் சிங்கங்களை அதிகாரத்தின் சின்னமாக பார்க்கிறார்கள்.
சிங்கங்கள் சிக்கலில் இருப்பதை அவர்கள் புரிந்துகொள்ளவில்லை.
அவற்றுக்கு நம் உதவி தேவை.
நம்மால் கண்டிப்பாக அதைச் செய்ய முடியும்.
அருமை. அதோடு, எலுமிச்சைப் பழ சாறு அல்லது பேக்கரி விற்பனை போன்றவற்றை செய்து
நீங்கள் நிதி திரட்டலுக்கு ஏற்பாடு செய்ய உதவலாம்,
சிங்கங்களுக்கு உதவும் திட்டத்திற்கு நீங்கள் திரட்டுவதை நன்கொடையாக கொடுக்கலாம்.
நல்ல யோசனை. அம்மா, நாம் என்ன செய்து நிதி திரட்டலாம்?
எனக்கு குக்கீகளைப் பிடிக்கும், அதனால் பேக் செய்தவற்றை விற்போம்.
நன்றி, தன்டிவே, சிங்கங்களுக்கு உதவ நீங்கள் செய்யும் எல்லா வேலைகளுக்காகவும்.
அதோடு உங்கள் கதைகளை எங்களுடன் பகிர்ந்ததற்கும்.
உங்கள் எல்லோருடனும் பேசியதில் மகிழ்ச்சி. உங்களுடைய அடுத்த சாகசத்திற்கு வாழ்த்துகள்.
பை.
- பை, தன்டிவே. - பை.
எனவே, பேக்கரி பொருட்களின் விற்பனையா அல்லது எலுமிச்சை சாறா?
என் விருப்பம் எலுமிச்சை சாறு. எனக்கு பேக் செய்ய தெரியாது என்று உனக்கே தெரியும்.
எனக்கு இரண்டுமே பிடிக்கும். அதன் மூலம் அதிக நிதி திரட்டுவோம்.
அருமையான யோசனை.
சமையலறையில் சந்திப்போமா?
சீக்கிரம் சந்திப்போம், டேவிட்.
ஜேன், எலுமிச்சை சாறு தானாக தயாராகப் போவதில்லை.
வருகிறேன்.
வசனத் தமிழாக்கம் அருண்குமார்